open-index/open-wikipedia-markdown huggingface dataset:
Harvahammaspoimulehti

**Harvahammaspoimulehti** (*Alchemilla borealis*) on ruusukasvien (Rosaceae) heimoon, poimulehtien (*Alchemilla*) sukuun kuuluva kasvilaji. Se on monivuotinen sekä yleisesti ottaen keskikokoinen ruohovartinen kasvi, jolla on vankka juurakko. Harvahammaspoimulehti eroaa muista poimulehtilajeista varsiensa ja lehtiensä karvoitusten sekä kukintonsa ulkonäön perusteella. Harvahammaspoimulehti muistuttaa eniten keräpääpoimulehteä (*Alchemilla glomerulans*), mutta eroaa siitä kukinnon ulkonäön ja lehtien alapintojen karvoitusten perusteella. Harvahammaspoimulehti kuuluu kynsipoimulehtiryhmään (*Alchemilla acutidens* -ryhmä) yhdessä tummasuonipoimulehden (*Alchemilla baltica*), munuaispoimulehden (*Alchemilla murbeckiana*) ja terävälovipoimulehden (*Alchemilla wichurae*) kanssa.

Harvahammaspoimulehti voi kasvaa noin 30 cm korkeaksi ja sen varret ovat lähes ylös asti karvapeitteiset. Lehtiruodit ovat varsien tapaan karvaiset. Lehdet ovat muodoltaan pyöreitä sekä vaaleanvihreitä, ja niissä on karvoitusta alapinnalla vain kulmissa ja poimuissa. Lehdissä on seitsemästä yhdeksään matalaa, pyöreäkärkistä sekä hammaslaitaista liuskaa, ja jokaisen liuskan laidoissa on 13–17 hammasta. Lehtiruotia lähinnä olevien liuskojen välissä on suurempi rako kuin muiden liuskojen väleissä. Harvahammaspoimulehden kukat ovat harvoissa, mutta tuuheissa kukkarykelmissä, joissa yksittäiset kukat ovat pieniä sekä kellertäviä. Kukkapohjukset ja kukkaperät ovat kaljuja. Harvahammaspoimulehti kukkii kesä–heinäkuussa.

Harvahammaspoimulehti kasvaa niityillä, rannoilla ja koivikoissa. Harvahammaspoimulehteä kasvaa Suomessa lähinnä käsivarren Lapissa, Enontekiöllä, minkä lisäksi sitä on tavattu myös Utsjoelta ja Sodankylästä. Ruotsissa harvahammaspoimulehteä tavataan harvinaisena pohjoisimmissa osissa.

## Lähteet

## Aiheesta muualla
* Laji.fi: Harvahammaspoimulehti (''Alchemilla borealis'')
* Kasviatlas 2018: Harvahammaspoimulehden (''Alchemilla borealis'') levinneisyys Suomessa
Keittokirja

**Keittokirja** tarkoittaa kirjaa, johon on koottu eri ruokien ja leipomuksien reseptejä. Keittokirjasta ruoan laittaja saa tietoa ruoan raaka-aineista ja eri valmistusmenetelmistä. Kirja yleensä sisältää reseptin lisäksi sekä kuvallisia ohjeita että kuvia valmiista ruoista.
Shule

**Shule** () on piirikunta Kašgarin prefektuurissa Sinkiangin uiguurien autonomisella alueella Kiinassa. Sen asukasluku vuonna 2010 oli yhteensä 312&nbsp;455 ja pinta-ala 2&nbsp;262 km².

*Shule* on kiinalaisissa lähteissä mainittu Kašgarin historiallinen nimi. Sama nimi toistuu tiibetiläisissä lähteissä muodossa *Śu-lig*. Kiinalaisen historiankirja *[[Hanshu]]n* mukaan se oli yksi 48:ta ruhtinaskunnasta niin sanotuilla läntisillä alueilla. Nykyinen kiinalainen Shule tai "Uusi Kašgar" sijaitsee kuitenkin noin 8 kilometriä etelään alkuperäisestä Kašgarista. Se on muodostunut Kašgarin vanhasta kiinalaisesta kaupunginosasta, jonka alkuperäinen nimi oli *Hancheng*. Erillinen kaupunkinsa siitä kehittyi varsinaisesti vasta 1930-luvun kapinoiden ja epävakauden aikana. Uiguurit valtasivat Kašgarin vanhankaupungin ja puolustivat sitä Ma Zhongyingin johtamia hui-kiinalaisia ja Kiinan keskushallinnon joukkoja vastaan. Nykyisin se eroaa vanhasta Kašgarista myös nykyaikaisemman rakennuskantansa kautta.

## Lähteet
Keriya

**Keriya** (, , pinyinin mukaan **Yutian**) on piirikunta Sinkiangin uiguurien autonomisella alueella Hotanin prefektuurissa Kiinassa. Kaupungin pinta-ala on 39,1 neliökilometriä ja väkiluku 249&nbsp;899 (2010) Kaupunki on nykyisin suhteellisen pieni, mutta aikanaan siellä kukoisti Karadongin kaupunki, jonka rauniot sijaitsevat lähistöllä. Kaupungin asukkaat ovat pääosin uiguureja.

## Maantiede

Keriya sijaitsee Kunlunvuorten juurella Taklamakanin aavikon reunalla. Sen korkeus merenpinnasta on 1&nbsp;459 metriä. Keriya on keidasalue, joka saa vetensä Keriyajoesta. Joki virtaa Kunlunvuorilta, jossa se saa vetensä sulavista jäätiköistä ja lumeta. Vielä viimeisen jääkauden aikana 9&nbsp;700–4&nbsp;000 vuotta eaa. joki virtasi aina Tarimjoelle saakka, mutta nykyisin se kuivuu aavikolle ennen joelle saapumistaan. Alueella vallitsee ankara mannerilmasto. Heinäkuun keskilämpötila on 25 °C ja tammikuun -6 °C. Keskimääräinen vuosittainen sadanta on vain 50 mm. Aavikoituminen ja vesivarantojen vähäisyys ovat Keriyan nykypäivän ongelmia.

## Historia

Keriya asutettiin rautakaudella ja ensimmäisellä vuosituhannella eaa. paikalliset aloittivat kastelujärjestelmien rakentamisen, mikä mahdollisti laajempimittaisen maanviljelyksen alueella. 200-luvun eaa. ja ajanlaskun alun välillä Keriyan keitaan pääkaupungiksi muodostui Karadong, joka toimi silkkitien yhtenä etappina. Kaupungista lähti myös tie Taklamanin aavikon läpi. Paikallinen kuningaskunta oli kiinalaisen Han-dynastian alainen, mutta sinne rakennetuista buddhalaisistatemppeleistä voidaan päätellä sen saaneen vaikutteita Gandharan alueelta Intian niemimaalta. Silkkitien kautta kaupunkiin levisi persialaisia, intialaisia, kreikkalaisia, tokaarilaisia ja kiinalaisia taidevaikutteita. Han-dynastian aikaisessa kronikassa *[[Houhanshu]]* Keriya mainitaan nimellä *Jumi*. 400-luvulla jaa. Keriyajoen juoksu muuttui kaakkoon ja keidasalue siirtyi etelään, mikä päätti Keriyan kukoistuskauden. Marco Polo vieraili alueella vuonna 1275 ja mainitsi sen olevan tunnettu jaspiksestaan, kalsedonistaan ja puuvillasta. Keitaan pääkaupunkia kutsuttiin tuolloin nimellä *Pem* ja sen asukkaat olivat muslimeja.

1800-luvun lopulla Keriyan asukasluku oli noin 15&nbsp;000. Keriyan muinaista historiaa tunnettiin vain huonosti aina vuoteen 1896 saakka, jolloin ruotsalainen tutkimusmatkailija Sven Hedin löysi Karadongin rauniot Keriyajoen varrelta hiekkaan hautautuneena. Marc Aurel Stein vieraili paikalla vuosina 1901 ja 1908, jolloin varsinaisessa kaupungissa oli pieni linnoitus, jota ympäröi pienet asutuskeskukset. Vuosien 1993 ja 2005 ranskalaiset ja kiinalaiset arkeologit ovat tutkineet Keriyajoen vartta ja alueelta on löydetty useita muita samankaltaisia arkeologisia kohteita.

## Västö
Vuoden 2010 väestönlaskennan mukaan Keriyan piirikunnan asukasluku oli 249&nbsp;899. Vuonna 2000 noin 92&nbsp;% Keriyan asukkaista oli etniseltä taustaltaan uiguureja, mutta Kiinan keskushallinto on kannustanut han-kiinalaisia siirtolaisia asettumaan alueelle esimerkiksi hallinnon virkatehtävien työpaikkojen avulla.

## Lähteet
Sodanjumala

**Sodanjumala** on monien uskontojen jumala, jolla voi olla erilaisia nimiä, kuten roomalaisten sodanjumala Mars tai kreikkalaisten Ares. Monissa uskonnoissa on myös naispuolisia sodanjumalattaria, kuten Bellona, joka on roomalainen sodanjumalatar, tai Enyo, joka on kreikkalainen sodanjumalatar.
Gadsdenin lippu

**Gadsdenin lippu** (engl. *Gadsden flag*) on historiallinen yhdysvaltalainen lippu, jossa on keltaisella taustalla kalkkarokäärme sekä teksti *Dont* [sic] *Tread on Me (*suom*. Älä astu päälleni)*. Lippu on nimetty siirtokuntien armeijassa palvelleen yhdysvaltalaisen kenraalin Christopher Gadsdenin mukaan. Patriootit käyttivät lippua Yhdysvaltain vapaussodassa.

Nykyisin lippua on käytetty muun muassa teekutsuliikkeen mielenosoituksissa, jossa vastustetaan liian korkeaa verotusta ja valtion menoja.

## Lähteet
Toyota Voltz

**Toyota Voltz** on Japanissa myytävä neliovinen, hatchback-mallinen henkilöauto, joka on käytännössä sama auto kuin Pontiac Vibe ja Pohjois-Amerikan markkinoilla myytävä Toyota Matrix – ainoastaan tarrat on muutettu. Voltz valmistetaan Viben tavoin Fremontissa, Kaliforniassa, NUMMI-nimisellä tehtaalla (New United Motor Manufacturing Inc.), joka on General Motorsin ja Toyotan yhteinen hanke. Voltz oli myynnissä vuosina 2002–2004. Voltzista on olemassa myös nelivetoinen versio, josta tehoa on hieman vähennetty, jotta vääntöä on saatu lisää.

Voltzin moottori on sama kuin Toyota Celicassa: 1ZZ-versiossa on VVT-i ja 2ZZ-versiossa VVTL-i.

Moottorivaihtoehdot:
*1.8 4WD (1ZZ-FE) – 118 hv
*1.8 (1ZZ-FE) – 126 hv
*1.8 (2ZZ-FE) – 164 hv

## Aiheesta muualla
Suuri onnettomuus viljavarastossa

**Suuri onnettomuus viljavarastossa** (, ”Viljakeinottelija”) on vuonna 1916 valmistunut tanskalainen mykkäelokuva. Vilhelm Glückstadtin ohjaaman draaman pääosaa esittää Valdemar Møller.

## Juoni
Keinotteleva viljakauppias ahtaa varastonsa liian täyteen. Kun rakennus sortuu ja syttyy tuleen, hän jää liekkien vangiksi. Kauppias kutsuu puhelimella apua, ja hänen tyttärensä ja tämän sulhanen pelastavat hänet. Kauppiasta tavoitellut femme fatale saa surmansa takaa-ajossa.

## Näyttelijät

## Tuotanto
Filmfabriken Danmarkin tuottama *Suuri onnettomuus viljavarastossa* valmistui vuonna 1916, mutta sai Tanskan ensi-iltansa vasta kahta vuotta myöhemmin. Vilhelm Glückstadtin ohjaajuutta ei pidetä täysin varmana.

Puutteellisena kopiona säilyneen elokuvan ansioita ovat sen kuvaus ja leikkaus, jotka tuovat mieleen 1920-luvun saksalaisen ekspressionismin. Suomessa ”jännittävää nykyajan draamaa” esitettiin pian sen valmistuttua syksyllä 1916.

Elokuva on nähtävissä European Film Gateway -sivustolla.

## Lähteet

## Aiheesta muualla
*
Valdemar Møller

**Hans Valdemar Møller** (19. tammikuuta 1885 Kööpenhamina – 16. helmikuuta 1947) oli tanskalainen näyttelijä. 

Valdemar Møller syntyi syyttäjän ja näyttelijän perheeseen. Hän opiskeli Kuninkaallisen teatterin näyttelijäkoulussa ja työskenteli siellä vuodesta 1905 aina kuolemaansa saakka. Møllerin elokuvaura alkoi Nordisk Filmillä vuonna 1908. Vuodesta 1912 hän teki yli 30 elokuvaa Filmfabriken Danmarkilla, usein vaimonsa Hildur Møllerin kanssa. Vuodesta 1917 hän työskenteli Olaf Fønssin Dansk Filmillä ja Dansk Astra Filmillä. Kaikkiaan Møller näytteli lähes 50 mykkäelokuvassa ja lähes 20 äänielokuvassa. Hän teki myös paljon radiokuunnelmia. Møllerin sisar Petrine Sonne oli myös näyttelijä.

## Elokuvia
* *[[Palavat intohimot]]*, 1911
* *[[Jokamies (elokuva)|Jokamies]]*, 1915
* *[[Suuri onnettomuus viljavarastossa]]*, 1916

## Lähteet

## Aiheesta muualla
*
OnePlus 5T

**OnePlus 5T** on OnePlussan valmistama älypuhelin, joka on OnePlus 5:n seuraaja.

## Julkistus
OnePlus julkaisi OnePlus 5T:n 16. marraskuuta 2017 New Yorkissa järjestetyssä tilaisuudessa. 

## Ominaisuudet
Puhelin on saatavilla pienemmällä 64 gigatavun tallennustilalla ja kuuden gigatavun RAM-muistilla varustettuna mallina sekä suuremmalla 128 gigatavun tallennustilalla ja kahdeksan gigatavun RAM-muistilla varustettuna mallina. Toisin kuin edeltäjänsä, molemmat versiot  julkaistiin ainoastaan mustana. Puhelimesta julkaistiin myös valkoinen Star Wars -erikoisversio, joka tuli myyntiin 13. joulukuuta 2017 Star Wars: The Last Jedi -elokuvan ensi-illan yhteydessä. Erikoisversion mukana toimitetaan Kylo Ren -suojakotelo sekä puhelimeen esiasennettua Star Wars mediamateriaalia.

Puhelimessa on Qualcomm Snapdragon 835 prosessori ja Adreno 540 grafiikkapiiri. Uutena ominaisuutena puhelimen lukituksen voi avata kasvojentunnistuksella. Myös puhelimen AMOLED-näyttö on nyt 18:9 kuvasuhteinen AMOLED tavallisen 16:9 kuvasuhteen sijaan. Uuden suuremman näytön vuoksi puhelimen sormejälkitunnistin on siirretty takapinnalle.

## Lähteet
Toyota Crown Majesta

**Toyota Crown Majesta** on japanilaisen Toyota Motor Companyn valmistama sedan.

## Sukupolvet

Tiedosto:Toyota CROWN MAJESTA (S140) front.JPG|Ensimmäinen sukupolvi
Tiedosto:Toyota Crown Majesta S150.jpg|Toinen sukupolvi
Tiedosto:Toyota Crown Majesta S170.jpg|Kolmas sukupolvi
Tiedosto:2006 Toyota Crown-Majesta 01.jpg|Neljäs sukupolvi
Tiedosto:2009 Toyota Crown-Majesta 01.jpg|Viides sukupolvi
Tiedosto:Toyota Crown Majesta S210.jpg|Kuudes sukupolvi


## Aiheesta muualla
Hanoi Hannah

**Trịnh Thị Ngọ** (1931 – 30. syyskuuta 2016) oli vietnamilainen radiopersoona, joka tuli Vietnamin sodan aikana tunnetuksi lempinimellä **Hanoi Hannah** amerikkalaissotilaille suunnatuista englanninkielisistä propagandaradiolähetyksistään.

## Elämäkerta
Ngọ syntyi Hanoissa vuonna 1931, mutta hänen tarkkaa syntymäpäiväänsä ei tunneta. 1950-luvulla hän opetteli englannin kieltä yksityisten opettajien avulla omien sanojensa mukaan ihastuttuaan amerikkalaisiin Hollywood-elokuviin, kuten *[[Tuulen viemää (elokuva)|Tuulen viemää]]*. Vuonna 1955 hän aloitti työnsä Voice of Vietnam -radioasemalla käyttäen radiouransa alkupuolella nimeä Thu Hương, joka oli hänen mukaansa helpompi lausua.

Erityisen tunnetuksi Ngọ tuli vuonna 1965 aloitetuista amerikkalaisia vastaan suunnatuista radiolähetyksistään Vietnamin sodan aikana. Lempinimensä *Hanoi Hannah* hän sai amerikkalaisjoukoilta ja nimi annettiin toisen maailmansodan Tokion Ruusun ja Korean sodan Seoul City Suen mukaisesti. Hanoi Hannahin lähetykset olivat tyypillisesti 30 minuuttia pitkiä ja niihin kuului kuluneen kuukauden aikana kuolleiden amerikkalaissotilaiden nimien luettelo. Muita lähetysten aiheita olivat esimerkiksi amerikkalaisten sotatoimien kritisointi, sodan vastaisen liikkeen kehuminen ja amerikkalaisten luokka- ja rotuerojen esilletuonti. Lähetyksiin kuului myös musiikkia ja niissä esitettyjä artisteja olivat esimerkiksi Pete Seeger ja Joan Baez, jotka olivat tulleet tunnetuiksi sodan vastustajina. Lähetysten tarkoitus oli psykologinen sodankäynti amerikkalaisia vastaan, mutta varsinaisia todisteita niiden hyödyllisyydestä ei ole. Usein lähetykset lähinnä suututtivat tai huvittivat kuuntelijoitaan. Jotkut amerikkalaiset sotavangit kuvailivat kovaäänisillä kuulutettuja lähetyksiä hyödyllisiksi niiden toimiessa yhtenä harvoista uutisten lähteistä ulkomaailmasta. Pariisin rauha vuonna 1973 alkoi tehdä Hanoi Hannahin lähetyksistä tarpeettomia ja ne lopetettiin vuoden 1975 jälkeen. Ngọ muutti miehensä kanssa vuonna 1976 Hồ Chí Minhin kaupunkiin, jossa hän työskenteli televisioalalla. Ngọ kuoli Hồ Chí Minhin kaupungissa 30. syyskuuta 2016 ollessaan noin 85-vuotias.

## Katso myös
*Lord Haw-Haw, nimitys useille toisen maailmansodan aikana briteille suunnattua saksalaista radiopropagandaa esittäneille kuuluttajille.
*Moskovan Tiltu, suomalaissyntyinen neuvostoliittolainen radiokuuluttaja, joka levitti talvi- ja jatkosodassa sotapropagandaa suomalaisille sotilaille.

## Lähteet
Telluset

**Telluset** (engl. *Aliens Next Door*, sukunimeltään The Peoples Family) on yhdysvaltalais-kanadalainen piirrossarja. Sen tuotti Perennial Pictures Film Corporation. *Telluset*-piirrossarjasta on tehty kaksi erikoisjaksoa: "Telluset: Avaruuden valloittajat*"* (1989) ja "Telluset: Joulu avaruudessa*"* (1991), joka julkaistiin Showtime VHS -julkaisuna suomeksi tekstitettynä vuonna 1992.  

## Äänirooleissa

* Jerry Reynolds Roope Tellunen, Penni Tellunen 
* Peggy Powis Salla Tellunen (Telluset: Avaruuden valloittajat) 
* Brett Sears Salla Tellunen (Telluset: Joulu avaruudessa) 
* Rachel Rutledge Marjatta Toukka 
* Will Gould Kalle Toukka 
* Russ Harris Poliisikomentaja Toukka, Joulupukki 
* Miki Mathioudakis Patrikia Kastemato
Alena Chadimová

**Alena Chadimová** (s. 22. marraskuuta 1931 Olomouc) on tšekkoslovakialainen kilpauransa päättänyt telinevoimistelija ja olympiamitalisti.

Chadimová voitti joukkuekilpailusta olympiapronssia Helsingissä 1952. Hän kilpaili Helsingissä myös ottelussa ja sijoittui yhteisvoimistelussa kuudenneksi. MM-kilpailuissa Chadimová saavutti joukkuekilpailun pronssia Roomassa 1954.

## Lähteet
* Alena Chadimová Bio, Stats, and Results Olympics at Sports-Reference.com 

### Viitteet
Hana Bobková

**Hana Bobková** (19. helmikuuta 1929 Praha – 2017) oli Tšekkoslovakiaa edustanut telinevoimistelija ja olympiamitalisti.

Bobková voitti joukkuekilpailusta olympiapronssia Helsingissä 1952. Hän kilpaili Helsingissä myös ottelussa ja sijoittui yhteisvoimistelussa kuudenneksi. Myöhemmin sukunimen **Vláčilová** ottanut Bobková kuoli vuonna 2017.

## Lähteet
* 

### Viitteet

## Aiheesta muualla
*
Věra Vančurová

**Věra Vančurová** (17. syyskuuta 1932 Praha – 6. helmikuuta 2018) oli Tšekkoslovakiaa edustanut telinevoimistelija ja olympiamitalisti.

Vančurová voitti joukkuekilpailusta olympiapronssia Helsingissä 1952. Hän kilpaili Helsingissä myös ottelussa ja sijoittui yhteisvoimistelussa kuudenneksi. MM-kilpailuissa Vančurová saavutti joukkuekilpailun pronssia Roomassa 1954. Hän kuoli 6. helmikuuta 2018.

## Lähteet
* 

### Viitteet

## Aiheesta muualla
*
Matylda Matoušková

**Matylda Růžičková** (o.s. **Šínová**, ent. **Matoušková**, 29. maaliskuuta 1933 Brno – 7. joulukuuta 2025) oli Tšekkoslovakiaa edustanut telinevoimistelija ja olympiamitalisti.

Matoušková saavutti joukkuekilpailusta olympiahopeaa Roomassa 1960 ja olympiapronssia Helsingissä 1952. Hän kilpaili myös Melbournen kesäolympialaisissa 1956 missä oli joukkuekilpailussa viides. Yhteisvoimistelussa Matoušková sijoittui Tšekkoslovakian joukkueessa Helsingissä kuudenneksi ja Melbournessa seitsemänneksi. MM-kilpailuissa Matoušková saavutti joukkuekilpailun hopeaa Moskovassa 1958. Hän avioitui sittemmin telinevoimistelun olympiamitalisti Zdeněk Růžičkan kanssa.

## Lähteet
* Matylda Matoušková-Šínová Bio, Stats, and Results Olympics at Sports-Reference.com 

### Viitteet
Ryan M. Niemiec

**Ryan M. Niemiec**  (s. 1974) on yhdysvaltalainen psykologian tohtori, joka toimii positiiviseen psykologiaan keskittyvän VIA Institute on Characterin (Cincinnati, Ohio) koulutusjohtajana sekä sivutoimisesti psykologian opettajana dosenttia vastaavassa asemassa (adjunct professor) Pennsylvanian yliopistossa ja Xavier Universityssä. 

Niemiec suoritti alemman korkeakoulututkinnon Michiganin osavaltionyliopistossa keväällä 1997 (B.A. englannin kielestä ja B.A. psykologiasta). Sittemmin hän valmistui Forest Institute for Professional Psychology -instituutista maisteriksi (1999) ja tohtoriksi (2001) pääaineenaan kliininen psykologia (M.A. 1999, Psy.D. 2001). 

## Teoksia
Niemiec on julkaissut noin 50 vertaisarvioitua tai pyydettyä tieteellistä artikkelia ja useita oppikirjoja.
 Hänen kirjoittamia teoksiaan ovat:
* D. Wedding, M. A. Boyd & R. M. Niemiec (2010) *Movies and mental illness* (3. painos)  
* R. M. Niemiec & D. Wedding (2014) *Positive psychology at the movies: Using films to build virtues and character strengths* (2. painos)  Hogrefe, 
* R. M. Niemiec (2013) *Mindfulness and character strengths* (sis. CD). Hogrefe,  
* R. M. Niemiec (2017) *Character Strengths Interventions. A Field Guide for Practitioners*. Hogrefe  (kirja; kulkaistu myös pdf-muodossa ja e-kirjana)

## Lähteet

## Aiheesta muualla
* TEDx talk (Xavier University)/ Dr. Ryan Niemiec: A Universal Language that Describes What’s Best in Us (video, kesto 18 min 58 s)  (youtube.com)
* Ryan M. Niemiecin blogikirjoitukset vuodesta 2012- (VIA Institute on Character)  (viacharacter.org)
* Ryan M. Niemiec: Character Strengths (blogi)   (psychcentral.com)
* Ryan Niemiec. Education Director at VIA Institute on Character  (linkedin.com)
Lävikkö

**Lävikkö** on reikiä täynnä oleva kulhon kaltainen keittiöväline, jonka avulla huuhdellaan vihanneksia ja salaatinlehtiä juoksevan veden alla tai valutetaan keitinvesi pois pastasta. Lävikkö muistuttaa siivilää, mutta lävikön reiät ovat yleensä isompia ja niitä on vähemmän kuin siivilässä. Tavallisesti lävikössä on siivilän tapaan pitkä varsi ja sen vastakkaisella puolella kahva tai koukkumaiset pidikkeet, joiden avulla lävikkö pysyy läpimitaltaan sitä isomman astian laidan varassa. Toisessa lävikkötyyppissä on jalat, joiden avulla se pysyy pystyssä esimerkiksi tiskialtaan pohjalla. Aiemmin läviköt olivat pinnaltaan emaloituja metalliesineitä, mutta nykyään niitä tehdään myös pellistä, alumiinista ja muovista.

Läviköksi kutsutaan joskus myös muita rei’itettyjä kulhomaisia esineitä, kuten kerroskattilan höyrytysosaa, vihannesten keittokoria tai uppopaistokoria.

## Lähteet

## Aiheesta muualla
Kuqa

**Kuqa** (, ) on piirikunta Aksun prefektuurissa Sinkiangin uiguurien autonomisella alueella Kiinassa. Vuonna 2010 piirikunnan alueella oli 462&nbsp;588 asukasta ja sen pinta-ala oli 14&nbsp;529 km². Kuqa oli aikanaan tärkeä buddhalaisuuden keskus Tarimin altaan alueella ja se sijaitsee historiallisen silkkitien varrella.

## Historia

Varhaiset kiinalaiset historialliset lähteet mainitsevat Kuqan pienenä Guici-nimisenä kuningaskuntana. Paikalliset asukkaat puhuivat alun perin tokaarisiin kieliin kuuluvaa tokaari B:tä. Tokaarilaiset kielet kuuluvat indoeurooppalaiseen kielikuntaan. Paikka sijaitsi historiallisen silkkitien pohjoishaaran varrella ja Kuqasta kehkeytyi tärkeä buddhalaisuuden keskus. Buddhalaisuus levisi muuallekin Tarimin altaan alueelle silkkitietä pitkin, mutta Kuqa oli alueen buddhalaisista keskuksista yksi ensimmäisistä ja se omaksuttiin Kuqassa ensimmäisellä vuosisadalla jaa. Yksi tunnetuimmista buddhalaisia tekstejä kiinaksi kääntäneistä oli Kumarajiva (344-413) ja hän oli syntynyt Kuqassa. Kiinalainen pyhiinvaeltaja Xuanzang kuvaili 630-luvulla Kuqassa olevan sata luostaria ja noin 5&nbsp;000 munkkia. Yksi tärkeimmistä luostareista oli Kizilin luolat nykyisen Kuqan länsipuolella. Buddhalaisuuden ohella kaupunki oli tunnettu myös muusikoistaan.

Kiinan Tang-dyanastia hallitsi Kuqan kuningaskuntaa vuodesta 658 700-luvun loppupuolelle saakka. Sen jälkeen kiinan valta alueella muuttui lähinnä muodolliseksi ja uiguurivaltakunnan hajottua Turfaniin asettuneet uiguurit valtasivat Kuqan alueen. Sittemmin sen asukkaat kääntyivät islamin uskoon ja kiinalaisvalta palasi alueelle 1700-luvulla. Nykyaikana kaupunkiin on tullut han-kiinalaisia siirtolaisia ja kaupunki on jakautunut muslimien ja kiinalaisten asuttamiin kaupungin osiin.

## Lähteet
Rocío Fernández-Ballesteros

**Rocío Fernández-Ballesteros García**  on espanjalainen psykologi ja Madridin autonomisen yliopiston psykologian emeritaprofessori. Hän toimi vuosina 1979–2009 psykologian professorina aiheenaan psykologinen kartoitus ja arviointi sekä ikääntymisen psykologia.

Professori Fernández-Ballesterosille myönnettiin Euroopan psykologiliittojen federaation (EFPA) arvostettu Aristotele-palkinto vuonna 2005.

## Julkaisuja
Fernández-Ballesteros on kirjoittanut tai toimittanut yksin tai yhdessä työtovereidensa kanssa ainakin 27 kirjaa ja yli 250 tieteellistä artikkelia tai kirjan lukua. Hän on jatkanut aktiivista tutkimus- ja kirjoitustyötään myös emeritaprofessorina. Hänen englanninkielisiä teoksiaan 2000-luvulta ovat esimerkiksi:
* *Encyclopedia of Psychological Assessment* / Edition 1 (2 volumes). London: SAGE Publications Ltd (2003; E-book 2010). .
* *GeroPsychology : European perspectives for an aging world*. Göttingen: Hogrefe & Huber (2007)
* *Active aging : the contribution of psychology*. Göttingen: Hogrefe & Huber (2008)

## Lähteet

## Aiheesta muualla
*Rocío Fernández-Ballesteros; Universidad Autónoma de Madrid, Madrid  (researchgate.net)
*Google Scholar:  Rocio Fernandez-Ballesteros  (scholar.google.com)
Ondřej Steiner

**Ondřej Steiner** (s. 11. helmikuuta 1974 Plzen, Tšekkoslovakia) on tšekkiläinen entinen jääkiekkoilija, pelipaikaltaan sentteri. Steiner pelasi Tšekin Extraligassa vuosina 1991–1999 ennen siirtymistään Ässiin kaudelle 1999–2000. Hän pelasi Porissa vain yhden kauden vaikka oli joukkueen paras pistemies. Seuraavalle kaudelle Steiner teki sopimuksen Hämeenlinnan Pallokerhoon, jossa pelasi vain 22 ottelua ennen kuin sopimus purettiin ja edessä oli paluu takaisin Extraligaan. Extraligassa Steiner pelasi kauden 2002–2003 loppuun ennen kuin siirtyi Venäjälle Himik Voskresenskin riveihin. Venäjällä vietetyn kauden jälkeen Steiner siirtyi Norjaan Stjernenin riveihin.  Seuraavalle kaudelle Steiner sai sopimuksen Lukkoon, jossa pelasi viisi ottelua. Peliotteet eivät kuitenkaan olleet toivotulla tasolla, joten hänet myytiin kesken kauden Pelicansiin, jossa hän pelasi vain yhden ottelun ennen paluuta Extraligaan HC Vsetinin riveihin. Tšekissä Steiner pelasi kauden 2005–2006 loppuun ennen siirtymistään takaisin Norjaan ja Stjerneniin. Kaudelle 2007–2008 Steiner siirtyi Tanskaan Totempo HvIK:in riveihin, jossa pelasi kaksi kautta.

Kaudelle 2009–2010 Steiner palasi Tšekkiin 3. liigan HC Klatovyn joukkueeseen. Siellä hän ehti pelaamaan kuusi ottelua ennen lainasopimusta takaisin Tanskaan, Hvidovren rivihin. Seuraavalla kaudella Steiner pelasi neljä ottelua lainasopimuksella Tšekin 2. liigan HC nad Jizeroun riveissä ja pudotuspelit Klatovyn riveissä. Kaikkiaan Steiner pelasi 64 ottelua Klatovyn joukkueessa 3. tasolla kevääseen 2014 mennessä, jolloin hän päätti uransa.
San Donato Milanese

**San Donato Milanese** on kunta Lombardiassa Pohjois-Italiassa. Se on osa Milanon metropolikaupunkia, ja se sijaitsee 10 kilometrin päässä Milanosta. Kunta on yhdistetty Milanon metropolikaupunkiin Milanon metron avulla, sekä kunnasta löytyy oma rautatieasema. Vuonna 2015 kunnan väkiluku oli 32 221.

## Historia
San Donato perustettiin 600-luvulla Beneventon herttuan, Grimoaldin armeijan toimesta. Vasta 1500-luvulla San Donato joutui Milanon arkkipiispojen haltuun.Marigagnon taistelu käytiin San Donaton lähellä ja Frans I asetti päämajaansa kunnan alueelle taistelun jälkeen.

Nykyään San Donato Milanese on moderni teollisuus- ja palvelukeskus. Kunta sai Italian presidentin myöntämän kunniamaininnan 30. joulukuuta 1976.
## Lähteet

## Aiheesta muualla
Pamela Tolan filmografia

Tämä on **[[Pamela Tola]]n** filmografia.

## Elokuvat

## Muut elokuvat

## Televisiosarjat

## Ohjaajana, käsikirjoittajana

## Ääninäyttelijänä

## Lähteet

* 

### Viitteet
Mökkireissu

**Mökkireissu** on marraskuussa 2017 MTV3-kanavalla alkanut suomalainen musiikkiohjelma, jossa kolme suomalaista artistia lähtivät ohjelman nimen mukaisesti mökkireissulle Kalle Lindrothin, Elias Kaskisen sekä Roope Salmisen johdolla. Reissuun lähdettiin vanhalla asuntoautolla ja mökillä vietettiin yksi vuorokausi. Jokainen vieraista esitti myös yhden itselleen tärkeän kappaleen.

## Jaksot

## Lähteet

## Aiheesta muualla
* Ohjelman traileri
Tove Nilsen

**Tove Nilsen** (s. 25. lokakuuta 1952 Oslo, Norja on norjalainen kirjailija ja kriitikko. 

Nilsenin esikoisteos, romaani *Aldri la dem kle deg forsvarsløst naken* (1974), oli puheenvuoro meneillään olleeseen aborttikeskusteluun. Suomennettu teos *Silmän nälkä* (*Øyets sult*, 1993) kertoo intialaisen maahanmuuttajan kokemuksista Norjassa. Nilsenin tuotannon keskeinen teos on *Halun matka* (*Lystreise*, 1995), jonka aiheena on kirjailija, joka lasta odottaessaan kirjoittaa romaania.

Nilsen on kirjoittanut myös lasten- ja nuortenkirjoja ja toiminut *[[Dagbladet]]in* kriitikkona.

## Suomennetut teokset
* *Silmän nälkä* (*Øyets sult*, 1993), suomennos: Tarja Teva. Like, 1995 
* *Halun matka* (*Lystreise*), suomennos: Tarja Teva. Like, 1997 .

## Palkinnot ja tunnustukset
* Språklig samlings litteraturpris 1983
* Riksmålsprisen 1993
* Oktoberprisen 1995
* Amalie Skram -palkinto 2011
* teoksella *Silmän nälkä* (*Øyets sult*, 1993) Pohjoismaiden neuvoston kirjallisuuspalkinnon ehdokkaana
* teoksella * Nede i himmelen* (2010) NRK P2 kuuntelijoiden kaunokirjallisuuspalkinnon, Bokhandlerprisenin ja Nuorten kriitikkopalkinnon (Ungdommens kritikerpris) ehdokkaana 

## Lähteet

## Aiheesta muualla
* Tove Nilsen kustantaja Oktoberin sivulla
* Tove Nilsen. Norsk biografisk leksikon
Gyldendalin palkinto

**Gyldendalin palkinto** (*Gyldendalprisen*) on norjalainen kirjallisuuspalkinto, jota norjalainen kirjankustantamo Gyldendal Norsk Forlag on jakanut vuodesta 1996. Palkinto myönnetään kirjailijalle, joka on ansioitunut kaunokirjailijana. Palkinto jaetaan kirjailijalle riippumatta siitä, mikä kustantamo hänen kirjansa on julkaissut. 

Palkinnon edeltäjä oli Gyldendals legat, jota jaettiin vuosina 1934–1995.

Palkinnon suuruus oli 300&nbsp;000 kruunua vuonna 2010. Palkinto on suurin Norjassa myönnettävä kirjallisuuspalkinto.

## Palkitut
* 1996 – Dag Solstad
* 1997 – Bjørn Aamodt
* 1998 – Kjartan Fløgstad
* 1999 – Jon Fosse
* 2000 – Jan Erik Vold
* 2001 – Cecilie Løveid
* 2002 – Lars Amund Vaage
* 2003 – Inger Elisabeth Hansen
* 2004 – Stein Mehren
* 2005 – Roy Jacobsen
* 2006 – Einar Økland
* 2007 – Ole Robert Sunde
* 2008 – Paal-Helge Haugen
* 2009 – Tomas Espedal
* 2010 – Vigdis Hjorth
* 2011 – Karl Ove Knausgård
* 2012 – Per Petterson
* 2013 – Øyvind Rimbereid
* 2014 – Rune Christiansen
* 2015 – Liv Køltzow
* 2017 – Tone Hødnebø
* 2019 – Øyvind Berg
* 2022 – Espen Søbye
* 2023 – Hanne Ørstavik

## Katso myös
* Sult-prisen 

## Aiheesta muualla
* Gyldendalprisen
Amalie Skram -palkinto

**Amalie Skram -palkinto** on norjalainen kirjallisuuspalkinto, joka myönnetään vuosittain kaunokirjallissesta teoksesta. Sen myöntää  bergeniläinen Amalie Skram-selskapet.

Palkinto jaetaan Amalie Skramin syntymäpäivänä 22. elokuuta, ja sääntöjen mukaan se myönnetään "naiskaunokirjailijalle, joka kirjoittaa Amalie Skramin hengessä". Palkinnon suuruus on 25&nbsp;000 Norjan kruunua (2024) ja siihen liittyy taiteilija Ingri Egebergin suunnittelema kunniakirja alkuperäispainatuksena.

## Palkitut
*1994 – Liv Køltzow
*1995 – Bergljot Hobæk Haff
*1996 – Bjørg Vik
*1997 – Herbjørg Wassmo
*1998 – Cecilie Løveid
*1999 – Marit Tusvik
*2000 – Eldrid Lunden
*2001 – Britt Karin Larsen
*2002 – Hanne Ørstavik
*2003 – Merete Morken Andersen
*2004 – Toril Brekke
*2005 – Margaret Skjelbred
*2006 – Torunn Ystaas
*2007 – Linn Ullmann
*2008 – Cecilie Enger
*2009 – Ragnhild Nilstun
*2010 – Mirjam Kristensen
*2011 – Tove Nilsen
*2012 – Merethe Lindstrøm
*2013 – Karin Fossum
*2014 – Vigdis Hjorth
*2015 – Helga Flatland
*2016 – Gøhril Gabrielsen
*2017 – Marit Eikemo
*2018 – Aasne Linnestå
*2019 – Inghill Johansen
*2020 – Brit Bildøen
*2021 – Sumaya Jirde Ali
*2022 – Ingvild H. Rishøi
*2023 – Trude Marstein
*2024 – Olaug Nilssen
*2025 – Gunnhild Øyehaug

## Lähteet
* Amelie Skram-prisen Store norske leksikon
Sult-palkinto

**Sult-palkinto** on norjalainen kirjallisuuspalkinto, jota on vuodesta 1998 myöntänyt vuosittain Gyldendal Norsk Forlag. Palkinnon sääntöjen mukaan se myönnetään nuorelle kirjailijalle riippumatta siitä, mikä kustantamo hänen teoksiaan on julkaissut. 

Palkinnon suuruus on 200&nbsp;000 Norjan kruunua.

## Palkinnon voittajat

*1998 – Jonny Halberg
*1999 – Hanne Ørstavik
*2000 – Thure Erik Lund
*2001 – Øyvind Rimbereid
*2002 – Trude Marstein
*2003 – Tone Hødnebø
*2004 – Nils-Øivind Haagensen
*2005 – Pedro Carmona-Alvarez
*2006 – Steinar Opstad
*2007 – Kyrre Andreassen
*2008 – Carl Frode Tiller
*2009 – Gunnhild Øyehaug
*2010 – Ingrid Storholmen
*2011 – Gaute Heivoll
*2012 – Ingvild H. Rishøi
*2013 – Eirik Ingebrigtsen
*2014 – Alfred Fidjestøl
*2015 – Lars Petter Sveen
*2016 – Johan Harstad
*2018 – Maria Parr
*2020 – Morten Langeland
*2022 – Maria Navarro Skaranger
*2024 – Kathrine Nedrejord

## Lähteet

## Aiheesta muualla
*Gyldendalin palkinnot
Georg Fraser (arkkitehti)

**Bernhard Olof Georg Fraser** (3. kesäkuuta 1882 tai 1886 Tuusula – 12. joulukuuta 1952 Helsinki) oli suomalainen arkkitehti ja opettaja.

## Henkilöhistoria ja ammattiura
Fraserin vanhemmat olivat kapteeni Georg Fraser ja Johanna Wilhelmina Åström ja puoliso vuodesta 1906 Leila Wittig. Fraser tuli ylioppilaaksi Viipurin ruotsalaisesta yhteiskoulusta 1901 ja valmistui arkkitehdiksi Polyteknillisestä opistosta 1905. Valmistuttuaan hän toimi ylimääräisenä arkkitehtina Yleisten rakennusten ylihallituksessa, vuodesta 1907 Viipurin läänin rakennuskonttorin apulaisarkkitehtina vuoteen 1921 asti ja sitten yksityisarkkitehtina. Hän työskenteli myös Viipurin teollisuuskoulun opettajana vuodesta 1919 ja myöhemmin koulun rehtorina sekä Helsingin teknillisen oppilaitoksen opettajana vuodesta 1944. Viipurissa Fraser toimi myös kunnalliselämässä, muun muassa rahatoimikamarin jäsenenä.

## Töitä Viipurissa
* Elokuvateatterit, 1909, 1910, 1916 ja 1917
* As. Oy Kipinän talo, Kirkkosaarenkatu 6, 1914
* Satamamakasiini Revonhännässä, 1914

## Lähteet
Elvis-osasto (radio-ohjelma)

**Elvis-osasto** oli suomalainen 1990-luvulla radiossa esitetty viihdeohjelma. Ohjelmassa esitettiin erilaisia sketsejä ja välissä soitettiin musiikkia.

Radio-ohjelman aloittivat alun perin Jope Ruonansuu ja Jari Vesa Radio Perämeressä. Myöhemmin ryhmään tuli mukaan kemiläinen Tommi Reponen. Jari Vesan mukaan ensimmäinen ohjelma tehtiin täysin ilman käsikirjoitusta. Ensimmäisessä ohjelmassa soitettiin levyjä, ja Ruonansuu esitti eri roolihahmoja. Ohjelman alkuperäinen työnimi oli Herjojen herkut, mutta ensimmäisen lähetyksen jälkeen ohjelman nimeksi päätettiin Elvis-osasto. 

Suosion myötä ohjelma laajeni pian valtakunnalliseksi. Ryhmäkolmikko julkaisi vuonna 1992 albumin *[[Elvis-osasto]]*, joka myi kultalevyyn oikeuttavan määrän. Samana vuonna julkaistiin toinen albumi *[[Täällä Washington]]*, joka on myös myynyt kultalevyn verran. Ryhmä piti myös live-esityksiä yleisölle.

## Ohjelman sketsihahmoja
* Oula Mälkättäjä (Jari Vesan esittämä lappalainen)
* Talonmies Jansson 
* "Vironperän Jussi" eli Johannes Virolainen

## Lähteet
Väinö Stenbäck

**Emil Väinö Stenbäck** (13. kesäkuuta 1862 Alavus – 19. marraskuuta 1937 Porvoo) oli suomalainen tehtailija, maallikkosaarnaaja ja suomentaja.

Stenbäckin vanhemmat olivat kirkkoherra, lääninrovasti, tuomiokapitulin asessori Karl Emil Stenbäck ja Selma Josefina Grönberg. Hän pääsi ylioppilaaksi Helsingin yksityislyseosta 1884 ja opiskeli oikeustiedettä Helsingin yliopistossa.

Stenbäck oli tehtailijana Porvoossa ja toimi aluksi Vapaakirkon maallikkosaarnaajana. Stenbäck oli Suomen vapaakirkollisen liikkeen sisälle 1890-luvulla syntyneen lakihenkisen *synnittömyysliikkeen* toinen johtaja Akseli Skutnabbin rinnalla. Hän toimi vuonna 1900 perustetun Evankeliset ystävät -liikkeen saarnaajana ja johtajana. Suomen sisällissodan jälkeen Stenbäck oli Suomenlinnan vankileirin kasvatusapulaisena.

Väinö Stenbäck oli naimisissa vuodesta 1893 Ingrid Sofia Nybergin kanssa. Heidän poikansa oli jääkärimajuri Gunnar Stenbäck.

## Suomennoksia
* Otto Stockmayer: *Israelin epäusko matkalla Punaisesta merestä Siinaille*; suom. Wäinö Stenbäck ym.; Turku, Wäinö Stenbäck, 1895
* William Reid: *Jeesuksen veri*. Kuopio, C. J. Bergström, 1903, 2. painos 1904
* Georg Ljungström: *[[Nostradamus]]: maailmankuulun ennustajan ennustukset maailman vaiheista v:sta 1558 v:teen 3797: ennustukset vuodesta 1558 tähän päivään ovat tarkoin toteutuneet*; tekijän luvalla suom. Akseli Skutnabb ja Väinö Stenbäck. Tampere, Kirjavälitys, 1923

### Lähteet
Canarias

**Canarias** on espanjaa ja se tarkoittaa Kanariansaaria. Sana voi lisäksi tarkoittaa seuraavia Espanjan laivaston aluksia:
*Canarias-luokka, raskas risteilijäluokka
**Canarias (1931), Canarias-luokan raskas risteilijä
*Canarias (F86), Santa María -luokan fregatti
Nissan Cima

**Nissan Cima** on japanilaisen Nissanin valmistama iso ja ylellinen sedan-korimallinen auto. Cima on merkin lippulaivamalli. Autoa valmistetaan Tochigissa.

Nissan Cimaa myydään vain Japanissa.

## Sukupolvet

Tiedosto:Nissan Cima FPY31 001.JPG|Ensimmäinen sukupolvi
Tiedosto:Nissan Cima 1991.JPG|Toinen sukupolvi
Tiedosto:NISSAN Cima Grand Touring FY33.jpg|Kolmas sukupolvi
Tiedosto:2008 Nissan Cima 01.JPG|Neljäs sukupolvi
Tiedosto:Nissan HGY51 CIMA(M35hL).jpg|Viides sukupolvi
Litovel

**Litovel** () on kaupunki Olomoucin läänissä Tšekissä. Kaupunki sijaitsee Hanán alueen luoteisosassa Moravajoen laaksossa noin 20 kilometrin päässä Olomoucin kaupungista. Kaupunkia halkoo kuusi Moravajoen haaraa, josta kaupunki on saanut lempinimen Hanán Venetsia.

Vuoden 2020 arvion mukaan kaupungissa asui 9&nbsp;738 asukasta.

## Nähtävyyksiä
Kaupungin keskustassa on Přemysl Otakar –aukio. Aukion laidalla on kaupungintalo torneineen. Se on toiminut paikallisena hallintorakennuksena, kartanona ja 1500-luvulta lähtien kaupungintalona. Rakennusta on uudistettu useasti. Kaupungintalon torni on 72 metriä korkea. Aukiolla on Václav Renderin tekemä muistomerkki kaupunkia vaivanneiden ruttoepidemioiden muistoksi. Ne vaivasivat kaupunkia kahdesti 1500-luvulla ja vielä kerran 1700-luvulla. Litovelissa on myös Ruotsalaisten muistomerkki, kun Ruotsin armeija valtasi kaupungin Kolmikymmenvuotisessa sodassa 1600-luvulla.

Moravajoen ylittävä Pyhän Johanneksen silta on Määrin vanhin kivisilta ja Tšekin kolmanneksi vanhin. Se on 5-aukkoinen holvisilta, jonka keskellä on Jan Sturmerin tekemä Johannes Nepomukilaisen patsas.

Yksi Litovellin kauneimmista rakennuksista on vuonna 1901 rakennettu uusrenessanssityylinen Jan Opletalin kymnaasi. Rakennuksen julkisivun mosaiikit kertovat kaupungin historiasta. Rakennuksen edessä on Tšekkoslovakian ensimmäisen presidentin Tomáš Masarykin patsas. Rakennuksen edessä on myös koulusta valmistuneen Jan Opletalin patsas. Hän kuoli mielenosoituksessa vastustaessaan Saksan miehitystä Prahassa lokakuussa 1939.

## Talous
Litovelissa on runsaasti elintarviketeollisuutta, kuten panimo-, sokeri-, mallas-, pasta- ja juustotuotantoa sekä säilyketeollisuutta. Litovelissa on pantu olutta vuodesta 1291 lähtien, jolloin kuningas Venceslaus II antoi kaupungille oikeuden myllyyn. Kaupungissa on myös puunjalostusta ja koneenrakennusteollisuutta.


Tiedosto:Litovel_-_Maria_Column.jpg|Ruttoepidemian muistomerkki
Tiedosto:Svedska_deska.jpg|Ruotsalaisten muistomerkki
Tiedosto:Svatojánský_most_in_Litovel_01.jpg|Pyhän Johanneksen silta
Tiedosto:Gymnázium_Jana_Opletala,_Litovel,_okres_Olomouc_(05).jpg|Jan Opletalin kymnaasi


## Lähteet

## Aiheesta muualla
Sähköheikko tähti

**Sähköheikko tähti** on hypoteettinen eksoottinen tähtityyppi, jossa tähden gravitaatioromahduksen estää sähköheikosta palamisesta aiheutuva säteilypaine, toisin sanoen energia, joka vapautuu kvarkkien muuttumisesta leptoneiksi sähköheikon vuorovaikutuksen tuloksena. Tämä prosessi tapahtuu tähtien ytimessä, joka on tilavuudeltaan suunnilleen omenan kokoinen mutta on massaltaan noin kaksi kertaa Maan suuruinen.

Teorian mukaan tähdet saattaisivat päätyä tällaiseen tilaan supernovaräjähdyksen jälkeen. Sähköheikot tähdet ovat tiheämpiä kuin kvarkkitähdet, ja sellaisia voi muodostua, kun kvarkin degeneratiivinen paine ei enää kestä gravitaatiovoimaa mutta voi silti vastustaa elektrolyysipolttoa. Tähtien elinkaaren vaihe voi kestää yli 10 miljoonaa vuotta. 

## Katso myös
* Leptoni
Enkelten talo

**Enkelten talo** (*Änglagård*) on Colin Nutleyn käsikirjoittama ja ohjaama ruotsalainen draamakomedia vuodelta 1992. Sen pääosia näyttelevät ohjaajan vaimo Helena Bergström, Rikard Wolff ja Sven Wollter. Elokuvasta tuli Ruotsissa hyvin suosittu, ja se toimi brittitelevisiossa uransa aloittaneen Nutleyn läpimurtona pitkän elokuvan ohjaajana. Myös Bergströmin ja Wolffin yleisönsuosikeiksi nostanut elokuva sai jatko-osan *[[Enkelten talo – toinen kesä]]* (1994), ja viitisentoista vuotta myöhemmin vielä toisenkin, *Änglagård – Tredje gången gillt* (2010).

## Juoni
Pienen ruotsalaiskylän varakas erakkomies kuolee, ja paikallinen rahamies (Wollter) luulee saavansa tämän komean talon halvalla kun perillisiä ei ilmaannu. Mutta ilmaantuupas: vainajan tyttärenytär, varieteetähti (Bergström) miesystävineen (Wolff) huristaa kylään moottoripyörällä asumaan taloa omituisten taiteilijaystäviensä kanssa. Kyläläiset jakautuvat tulokkaiden puolustajiin ja vastustajiin.

## Rooleissa

## Tuotanto
*Enkelten talo* kuvattiin Bönen kylässä Länsi-Götanmaan läänin Ulricehamnissa kesällä 1991. Colin Nutley kertoo saaneensa idean elokuvaan ollessaan tekemässä dokumenttielokuvaa *Där rosor aldrig dör* (1986) eräästä toisesta Länsi-Götanmaan pikkupaikkakunnasta.

## Vastaanotto
Elokuva sai Guldbagge-palkinnot parhaan elokuvan ja parhaan ohjauksen sarjoissa.

*[[Helsingin Sanomat|Helsingin Sanomien]]* ensi-ilta-arvostelussa Helena Ylänen ei erityisemmin pitänyt *Enkelten talosta*, vaan kuvasi sitä yhtä korrektiksi, siistiksi ja päällekäyvän opettavaiseksi kuin monet ruotsalaiset lastenelokuvat. *[[Video-opas|Video-oppaassa]]* vuodelta 1994 Bello Romano sanoo elokuvan tavoittavan monia tuttuja piirteitä ruotsalaisesta kansanluonteesta ja antaa sille neljä tähteä viidestä, mikä vastaa sanallista arviota ”erinomainen”.

## Lähteet
Genesis G90

**Genesis G90** (Etelä-Koreassa **Genesis EQ900**) on ylellinen henkilöauto, jota Hyundai Motor Company valmistaa Genesis Motors -brändin alla. Malli esiteltiin Detroitin autonäyttelyssä tammikuussa 2016.

## Lähteet

## Aiheesta muualla
ARA San Juan (S-42)

**ARA San Juan** (runkonumero S-42) oli Argentiinan laivaston vuonna 1983 vesille laskettu ja marraskuussa 2017 uponnut Santa Cruz -luokan sukellusvene.

## Valmistus

Alus tilattiin 30. marraskuuta 1977 Thyssen Nordseewerkeltä Emdenistä, missä köli laskettiin 18. maaliskuuta 1982. Alus laskettiin vesille 20. kesäkuuta 1983 ja otettiin palvelukseen 19. marraskuuta 1985.

## Palvelus
Alus oli pitkään huollossa CINAR Argentine Industrial Naval Complexilla, missä se laskettiin vesille helmikuussa 2014 ja luovutettiin takaisin laivastolle 23. toukokuuta. Huollon aikana alus katkaistiin, mikä mahdollisti dieselmoottoreiden ja akuston vaihtamisen. Näin aluksen käyttöikää jatkettiin 30 vuodella.

## Aluksen tuhoutuminen
Alus katosi 15. marraskuuta 2017 matkalla Argentiinan eteläkärjestä Tulimaan edustalta Buenos Airesin eteläpuolelle Mar del Platan tukikohtaan. Alukseen oli päässyt vettä snorkkelin kautta, joka oli aiheuttanut akustoon vian. Viranomaisten mukaan aluksen runko on mahdollisesti tuhoutunut vedenalaisessa onnettomuudessa.

### Hylyn löytyminen
Marraskuussa 2018 hylky onnistuttiin paikantamaan. Argentiinan laivasto ilmoitti, että hylky oli havaittu Valdésin niemimaan vesistä. Hylyn löysi etsintöihin osallistunut yhdysvaltalainen * Ocean Infinity* kauko-ohjattavan etsintäaluksensa avulla. Hylyn ilmoitettiin olevan 800 metrin syvyydessä.

## Lähteet
*
*

### Viitteet
Genesis G80

**Genesis G80** on ylellinen, sedan-korimallinen henkilöauto, jota Hyundai Motor Company valmistaa Genesis Motors -brändin alla. Autoa kootaan Hyundai Motors Ulsan Plant-tehtaalla, Ulsanissa, Etelä-Koreassa. 

## Aiheesta muualla
Jan Brzák-Felix

**Jan Brzák-Felix** (6. huhtikuuta 1912 Praha, Böömi, Itävalta-Unkari – 15. heinäkuuta 1988 Praha) oli tšekkoslovakialainen ratameloja, olympiavoittaja ja maailmanmestari.

Brzák-Felix voitti kanadalaiskaksikoissa 1000 metrillä olympiakultaa Berliinissä 1936 ja Lontoossa 1948 sekä olympiahopeaa Helsingissä 1952. MM-kilpailuissa Brzák-Felix voitti kolme kultamitalia ja yhden hopean. Hän meloi MM-kisoissa Bohuslav Karlíkin ja Bohumil Kudrnan kanssa. Hänen veljensä oli myös olympialaisissa kilpaillut ratameloja.

## Lähteet
* Jan Brzák-Felix Bio, Stats, and Results Olympics at Sports-Reference.com 

### Viitteet
Bohumil Kudrna

**Bohumil Kudrna** (15. maaliskuuta 1920 Brandlín – 11. helmikuuta 1991 Praha) oli tšekkoslovakialainen ratameloja, olympiavoittaja ja maailmanmestari.

Kudrna voitti kanadalaiskaksikoissa 1000 metrillä olympiakultaa Lontoossa 1948 ja olympiahopeaa Helsingissä 1952. MM-kilpailuissa Kudrna voitti kaksi kultamitalia Kööpenhaminassa 1950.

## Lähteet
* Bohumil Kudrna Bio, Stats, and Results Olympics at Sports-Reference.com 

### Viitteet
Pentadekaani

**Pentadekaani** eli **n-pentadekaani** (C15H32) on 15-hiilinen suoraketjuinen alkaani. Se on normaaliolosuhteissa olomuodoltaan  kiinteää ainetta. Huoneenlämmössä yhdiste on väritöntä veteen liukenematonta nestettä. Liukenee  dietyylieetteriin ja etanoliin. Pentadekaanin rakennekaava on CH3(CH2)13CH3, moolimassa 212,42&nbsp;g/mol, sulamispiste 10&nbsp;°C, kiehumispiste 270,6&nbsp;°C, tiheys 0,7685&nbsp;g/cm3 (vesi = 1,0&nbsp;g/cm3),  taitekerroin 1,4315 (20&nbsp;°C), höyrystymislämpö 76,77 kJ/mol ja CAS-numero 629-62-9.
 
Pentadekaania käytetään orgaanisissa synteeseissä ja liuottimena. Yhdistettä voidaan valmistaa esimerkiksi erottamalla raakaöljystä.
Pentadekaania esiintyy useissa kasveissa, niiden tuoksuissa ja semiokemikaalina eliöiden viestinnässä.

## Aiheesta muualla
*PubChem: Pentadecane 
*Human Metabolome Database (HMDB): Pentadecane 
*Toxin and Toxin Target Database (T3DB): Pentadecane 
*Kyoto Encyclopedia of Genes and Genomes (KEGG): Pentadecane 
*ChemBlink: Pentadecane 
*Dr. Duke's Phytochemical and Ethnobotanical Databases: Pentadecane 
*Pherobase: Floral Compound - 15Hy 
*Pherobase:  Semiochemical - 15Hy
Alfréd Jindra

**Alfréd Jindra** (31. maaliskuuta 1930 Praha – 7. toukokuuta 2006 Praha, Tšekki) oli tšekkoslovakialainen ratameloja ja olympiamitalisti.

Jindra voitti kanadalaisyksiköissä 10&nbsp;000 metrillä olympiapronssia Helsingissä 1952.

## Lähteet
* Alfréd Jindra Bio, Stats, and Results Olympics at Sports-Reference.com 

### Viitteet
Bouzov

**Bouzov** on kunta (*obec*) Tšekissä Olomoucin läänissä. Se noin 30 kilometrin päässä Olomoucin kaupungista luoteeseen.

## Nähtävyyksiä

Kunnan nähtävyyksiä on Bouzovin linna (*Hrad Bouzov*). Se on yksi Määrin näyttävimmistä linnoista. Linna rakennettiin goottilainen tyyliin, mutta 1800-luvun loppupuolella se muutettiin kunnostustöissä tyyliltään romanttiseksi. Linna on suosittu elokuvien kuvauspaikka.

## Lähteet

## Aiheesta muualla
Douglas Worsnop

**Douglas R. Worsnop** (s. 1. marraskuuta 1952) on yhdysvaltalainen kemisti ja ilmakehän aerosolien tutkija. Hän on yhdysvaltalaisen Aerodyne Research -yrityksen varatoimitusjohtaja sekä aerosoli- ja pilvikemian tutkimuksen johtaja. Lisäksi hän on toiminut Helsingin yliopistossa Markku Kulmalan kutsumana vierailevana FiDiPro-professorina (Finland Distinguished Professor), ja hän on ollut yhteistyössä myös Ilmatieteen laitoksen ja Itä-Suomen yliopiston kanssa. Hänen erityistä osaamisaluettaan ovat ilmakehän aerosolien kemia ja reaktiot, kemiallinen analytiikka sekä erilaiset laboratorio- ja kenttämittaustekniikat.

Worshop suoritti alemman korkeakoulututkinnon (B.A.) kemia pääaineenaan Hope Collegessa ja valmistui kemian tohtoriksi (Ph.D.) Harvardin yliopistosta.

Worsnop on työtovereineen julkaissut monia tutkimusartikkeleita tiedemaailman huippulehdissä, kuten *[[Science]]ssa* ja *[[Nature]]ssa* tytärlehtineen. Vuonna 2017 Worsnop lukeutui geotieteiden alalla viitatuimpien tutkijoiden joukkoon ja kuului kaikkiaan noin 3&nbsp;300 tutkijaa maailmanlaajuisesti sisältävällä *2017 Highly Cited Researchers* -listalla runsaan kahdenkymmenen Suomessa työskentelevän tutkijan ryhmään.

Vuonna 2005 hänet valittiin AAAS:n fellow -jäseneksi. Hän on ollut Suomen Tiedeseuran jäsen vuodesta 2010.

## Lähteet

## Aiheesta muualla
* Douglas R. Worsnop -haku Google Scholarissa  (scholar.google.com)
*Douglas Worsnop Helsingin yliopiston Tuhat-tutkimustietokannassa  (tuhat.helsinki.fi)
*WorldCat-haku au:Worsnop, Douglas R.  (worldcat.org)
Erkki Linnasalmi

**Erkki Ilmari Linnasalmi** (27. huhtikuuta 1908 Helsinki – 2. toukokuuta 1982) oli suomalainen arkkitehti.

## Henkilöhistoria ja ammattiura
Linnasalmen vanhemmat olivat lehtori Frans Oskari Linnasalmi ja Toini Augusta Bonsdorff ja puoliso vuodesta 1936 arkkitehti Aura Inkeri Veijola. Linnasalmi tuli ylioppilaaksi Hämeenlinnan lyseosta 1927 ja valmistui arkkitehdiksi Teknillisestä korkeakoulusta 1935. Valmistuttuaan hän avusti opiskelutovereitaan Lasipalatsin suunnittelussa, mutta siirtyi Viipuriin jatkamaan Uno Ullbergin aloittaman uuden Naistensairaalan suunnittelua. Viipurissa työskentelynsä jälkeen Linnasalmi teki opintomatkan Ruotsiin, toimien muun muassa Hakon Ahlbergin arkkitehtitoimistossa. Helsingissä Linnasalmi työskenteli Lääkintöhallituksen palveluksessa vuodesta 1939 vuoteen 1941 ja sen jälkeen Helsingin yleisen sairaalan rakennustoimiston johtajana vuodesta 1942 vuoteen 1947. Vaimonsa kanssa Linnasalmi perusti arkkitehtitoimiston vuonna 1945.

## Töitä
Linnasalmen ja hänen puolisonsa Inkeri Linnasalmen (os. Veijola) arkkitehtitoimisto oli Suomen tunnetuimpia sotien jälkeen toimineista sairaala- ja terveydenhuollon rakennusten suunnittelijoista. Se suunnitteli paitsi sairaaloita, myös muun muassa  terveystaloja ja kunnanlääkäreiden asuntoja sekä vastaanottotiloja varsinkin 1940- ja 1950-luvuilla.  

* 6-kerroksinen kerrostalo, Kannaksenkatu, Viipuri
* Helsingin Lastenklinikka, 1946, Uno Ullbergin kanssa
* Enonkosken neuvola-lääkäritalo, 1947
* Ruoveden kunnanlääkärin talo 1947
* Ikaalisten Luhalahdenkylän (ent. Huopio) terveystalo, Ikaalinen, 1948
* Eurajoen lääkärintalo, Eurajoki, 1949
* Savon Lastenlinna, nyk. Alavan sairaala, Kuopio, 1950
* Hattelmalan piirimielisairaalan laajennus, Hämeenlinna, kilpailuvoitto 1951, toteutettu 1955
* Kellokosken sairaalan hallintorakennus, ns. "Uusitalo", Tuusulan Kellokoski, kilpailuvoitto 1953, toteutettu 1958
* Ilmajoen lääkärintalo, nyk. päiväkoti Ennu, Ilmajoki, 1952
* Vaasan keskussairaala, Vaasa, 1952-1956
* Oulun piirimielisairaala 3 (Oulunsuun sairaala), Oulu, 1954-1956
* Villa Koskiniemi, Ilmajoki, 1958
* Heikinharjun sairaala, nyk. pakolaisten vastaanottokeskus, Oulu, 1960
* Heikinharjun sairaalan asuntolat (4 kerrostaloa), Oulu, 1960
* Heikinharjun sairaalan ylilääkärin talo, nyk. päiväkoti, Oulu 1960
* Allergiasairaala, Helsinki
* Tavaratalo Nova, Lahti, 1972 (korotettu ja muutettu 2002)
* Carl-Gustaf Hiort af Ornäsin "Villa Hjort", Tapiola, Espoo
*Nynäsin kartanon uudistus, Heinola
* Terveystalotyypit TT2 ja TT3

## Lähteet